Pécska – Wikipédia
(Ópécska szócikkből átirányítva)
Ebben a változatban 1 változtatás vár ellenőrzésre. A közzétett változat ekkor volt ellenőrizve: 2019. július 13.
Pécska (Pecica, Petschka)
Pécska címere
Községközpont Pecica
Beosztott falvak Tornya, Szederhát, Óbodrog
Polgármester Antal Péter[1]
Irányítószám 317235
Körzethívószám 0x57[2]
SIRUTA-kód 11584
Népesség 11 266 fő (2011. okt. 31.)[3] +/-
Magyar lakosság 3056 (2011)[4]
Község népessége 12 762 fő (2011. okt. 31.)[3] +/-
Terület 237,17 km²
é. sz. 46° 10′ 12″, k. h. 21° 04′ 12″46.17, 21.07Koordináták: é. sz. 46° 10′ 12″, k. h. 21° 04′ 12″46.17, 21.07
Pécska weboldala
A Wikimédia Commons tartalmaz Pécska témájú médiaállományokat.
Pécska (románul Pecica, németül Petschka) kisváros Romániában, Arad megyében, a román-magyar határ mellett.
4.2 Maros-ártér Natúrpark
6 Testvérvárosa
Aradtól 19 km-re nyugatra, a Maros jobb partján fekszik.
Neve valószínűleg kun vagy szláv eredetű.
Pécska térképe
1335-ben Petk néven említik először. Területe már a bronzkorban lakott volt, határában van a Nagysánc, ahol 1882-ben bronzkori telepet tártak fel, majd a későbbi ásatásokkor kelta és dák erődítményekre is bukkantak. A falu feltárt temetője alapján a 11. században már magyarok lakták. Határában a Maros mellett találhatók Ajtonymonostor 11. századi romjai, melyet 1204-ben említenek először. A monostor valószínűleg a tatárjáráskor pusztult el, és nem építették újjá. A romok nagy részét a 15. században a Maros elmosta. 1415 után már nem említik.
Pécska 1335-ben egyházas hely volt, 1514-ben vámszedőhelyként említik. 1550-ben a török elől lakói elmenekültek. 1561-ben felégették, mert nem fizetett adót, de a hódoltságot átvészelte. Lakói ekkor nagyrészt szerbek voltak.
A mai Pécska (Pecica) az egykori Ópécska és Magyarpécska települések egyesülése nyomán jött létre, amelyek 1960-tól képeznek egy közigazgatási egységet. A mai közigazgatási egység lakossága 1910-ben 20.562 volt, amiből 11.402 magyar (55,45%), 7722 román (37,55%), 1438 (6,99%) pedig egyéb (szerb, szlovák és német) nemzetiségű. A 9571 lakosú Ópécska többségében román, a 8066 lakosú Magyarpécska túlnyomóan magyar nemzetiségű volt. 1992-ben társközségeivel együtt 12.930 lakosa volt, ebből 6877 román (53,18%), 5092 magyar (39,38%), 697 roma (5,39%) és 34 német (0,26%).
Az 1763-ban Lovász Mihály királyi kamarás, kamarai igazgató és kincstári uradalmak bérlője által építtetett templom a 19. század végére kicsinek és szűknek bizonyult a pécskai hívek számára. Ennek helyére dr. Szabados József tiszteletbeli kanonok, magyarpécskai esperes-plébános vezetésével megindult a mozgalom az új templom megépítése érdekében. Hosszas előkészületek eredményeként 1886. augusztus 1-jén elhelyezték az új, jelenlegi templom alapkövét.
A terveket Reiter Ede temesvári és Halmay Andor aradi tervezők készítették. Az építő a szegedi Kovács József volt. Az építést a helyi kincstári vagyonbiztos Végh Aurél, Halmay Andor, Szabados József plébános, Isszekutz Mihály községi jegyző, Zdrahál Ferenc állami felügyelő és Kelemen István polgármester felügyelték. A templom építését 1886. július 15-én kezdték, 1887. szeptember 15-én fejezték be, és ugyanazon év november 13-án szentelték fel a Szentháromság tiszteletére. Az ablakait Walther Gida budapesti üvegfestő készítette 1915-ben.
A templom teljes egészében, mind kívül, mind belül, tiszta és szép gótikus stílusban épült. A templom szilárd nyerstégla építmény. Boltozata: fa-stukatúra. A torony magassága a föld felszínétől 49 méter és 25 centiméter. A templom belvilágának hossza 49 méter és 24 centiméter, míg a hajó szélessége 13 méter, magassága 10 méter és 80 centiméter. A két oldalhajó hossza 6 méter és 10 centiméter, míg szélessége 3 méter és 15 centiméter.
Maros-ártér Natúrpark[szerkesztés]
Bővebben: Maros-ártér Natúrpark
Pécska déli határán folyik a Maros folyó, melynek Arad és Nagylak közötti szakasza 2004-ben védelem alá került. A védett terület neve Maros-ártér Natúrpark. A natúrpark adminisztrációjának székhelye Aradon van, viszont Pécskán működtetnek egy információs pontot turisták számára, és a területet átszelő turistautak jórésze is érinti, vagy megközelíti Pécskát. A natúrpark összterülete 17.455,2 hektár,[5] ebből Pécska város közigazgatási határain belül 3.765,63[5] hektár található, ami a védett terület 21,57%-át jelenti.
Klebelsberg Kuno szobra
Itt született 1655 táján Szegedinác Jovánovics Péró, az 1735-ös Péró-féle lázadás vezetője.
Itt született 1813. február 20-án Ormós Zsigmond művészettörténeti író, az MTA levelező tagja (1861).
Itt született 1875. november 13-án gr. Klebelsberg Kuno belügy-, majd vallás- és közoktatásügyi miniszter, a magyar iskolarendszer megreformálója.
Itt született 1879. szeptember 15-én Mester János filozófus, pedagógus, a szegedi egyetem tanára, pápai prelátus.
Itt született 1881-ben rugyasi dr. Panka Károly, az Országgyűlési Könyvtár címzetes igazgatója.
Itt született 1885. augusztus 23-án Balla Ignác író, költő, műfordító, újságíró.
Itt született 1891. szeptember 26-án Zágoni Dezső újságíró, író, szerkesztő.
Itt született 1893-ban Nagy Oszkár festő. [6]
Itt született 1909. augusztus 8-án Martinszky János festő.[7]
Itt született 1920. február 20-án Lukács István József, a Szoboszlay Aladár vezette szabadságmozgalom résztvevője, akit e szerepvállalásáért később a román állam kivégeztetett.
Itt született 1928. november 8-án Kocsik József magyar népművelő, újságíró.
Itt élt Illei Takács Károly katolikus pap, tanár, alkalmi költő
Battonya, Magyarország (1996)
Woluwe-Saint-Pierre, Belgium (1990)
Záhony, Magyarország, (2015)
↑ A város hivatalos honlapja. [2009. június 4-i dátummal az eredetiből archiválva]. (Hozzáférés: 2009. május 12.)
↑ a b Pîrv O. (2007-2008). Planul de management al Parcului Natural Lunca Mureșului. Arad.
↑ Képzőművészet Magyarországon
↑ Képzőművészet Magyarországon. (Hozzáférés: 2008. augusztus 13.)
dr. Nagyhamágyi Sándor: Magyarpécska múltjából (Pécska, 1999)
A Pécskai Búzavirág Egyesület honlapja
A Kálmány Lajos Közművelődési Egyesület honlapja
Az 1992 és 2000 között megjelent Pécskai Újságok honlapja
Helyi hírek (románul)
A lap eredeti címe: „https://hu.wikipedia.org/w/index.php?title=Pécska&oldid=21626202”
A lap utolsó módosítása: 2019. augusztus 22., 14:02